


Z A P I S N I K
39.  sjednice Vijeća Gradske četvrti Donja Dubrava,
održane 29. kolovoza 2024.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Mladen Cetinja, Atanasoski Petar, Antun Bošnjaković, Igor Božić, Mira Božić, Ivan Forgač, Adriano Friganović, Nikola Horvatić, Tomislav Ivanek, Ankica Penava Pejčinović, i Ivan Totić.
Nenazočni članovi Vijeća: Darijen Belec, Alin Kavur i Hrvoje Tomić.
Nazočni djelatnici Gradskog ureda za mjesnu samoupravu, promet, civilnu zaštitu i sigurnost: Marija Nakić – voditeljica Područnog odsjeka Donja Dubrava, Snježana Pehar - stručni referent za rad tijela mjesne samouprave. 
Predsjednik utvrđuje da je sjednici nazočno 12 članova Vijeća te ono može pravovaljano odlučivati. Otvara 39. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 38. sjednice jednoglasno prihvaćen.
Pita članove Vijeća imaju li prijedloge za dopunu dnevnog reda. Predlaže dopunu dnevnog reda točkom 4. „Prijedlog zaključka o utvrđivanju prijedloga prioriteta izgradnje komunalne infrastrukture za Plan komunalnih aktivnosti Gradske četvrti Donja Dubrava u 2025.“ Budući da drugih prijedloga nije bilo predsjednik daje na glasovanje prijedlog dopune dnevnog reda točkom 4. te nakon provedenog glasovanja utvrđuje da je prijedlog  jednoglasno usvojen, a potom je, također jednoglasno, usvojen

DNEVNI RED:

1. Godišnji izvještaj o izvršenju Financijskog plana Gradske četvrti Donja Dubrava za 2023. 
- predlagatelj: predsjednik Vijeća
2. Prijedlog zaključka o izmjeni Financijskog plana Gradske četvrti Donja Dubrava za 2024.
- predlagatelj: predsjednik Vijeća
3. Prijedlog zaključka o izmjeni Plana komunalnih aktivnosti Gradske četvrti Donja Dubrava za 2024. godinu
- predlagatelj: predsjednik Vijeća
4. Prijedlog zaključka o utvrđivanju prijedloga prioriteta za Plan komunalnih aktivnosti Gradske četvrti Donja Dubrava u 2025.
· predlagatelj: predsjednik Vijeća
5. Prijedlog lokacija za postavljanje nadstrešnica na području Gradske četvrti Donja Dubrava za uvrštenje u 6. grupu prioriteta – donošenje zaključka
- predlagatelj: predsjednik Vijeća
6. Prijedlog lokacija za postavljanje javnih satova na području Gradske četvrti Donja Dubrava – donošenje zaključka
- predlagatelj: predsjednik Vijeća
7. Prijedlog zaključka o očitovanju o mogućnosti raspolaganja dijelom k.č.br. 4929/1 k.o. Resnik /Iva i Zoran Čabraja/
- predlagatelj: predsjednik Vijeća
8. Prijedlog zaključka o davanju mišljenja o postavljanju luna parka na površinu javne namjene u Zagrebu, Aleja javora – Sitnice, na k.č.br. 8198/1 k.o. Dubrava
- predlagatelj: predsjednik Vijeća
9. Prijedlog zaključka o očitovanju o zahtjevu za izmjenu regulacije prometovanja u Južnoj ulici iz dvosmjernog u jednosmjerno prometovanje
- predlagatelj: predsjednik Vijeća
10. Prijedlog zaključka o očitovanju o zahtjevu za sigurnijom i boljom regulacijom prometa u istočnom dijelu Okučanske ulice
- predlagatelj: predsjednik Vijeća
11. Prijedlog zaključka o prijedlogu prenamjene k.č. br. 2370 k.o Resnik iz zone gospodarske namjene u zonu za sport i rekreaciju
- predlagatelj: predsjednik Vijeća
12. Prijedlog zaključka o prijedlogu izmještanja klupa s lokacije u ulici Dubrava 238 u Ulicu platana
- predlagatelj: predsjednik Vijeća
13. Prijedlog zaključka o prijedlogu uklanjanja spremnika za otpad u Ulici breza nasuprot k.br. 20a
- predlagatelj: predsjednik Vijeća
14. Donošenje zaključaka o davanju mišljenja po članku 86. stavku 1. Statuta Grada Zagreba na: 
a) Prijedlog izmjena i dopuna Programa javnih potreba u osnovnoškolskom odgoju i obrazovanju Grada Zagreba za 2024.
b) Prijedlog dopune i izmjene Programa javnih potreba u srednjoškolskom odgoju i obrazovanju Grada Zagreba za 2024.
c) Prijedlog odluke o promjeni naziva Narodnog sveučilišta Dubrava
d) Prijedlog odluke o izmjenama i dopunama Odluke o Stipendiji Grada Zagreba za deficitarna zanimanja
e) Prijedlog odluke o izmjenama i dopuna Odluke o Stipendiji Grada Zagreba za izvrsnost
- predlagatelj: predsjednik Vijeća
15. Pitanja, prijedlozi i obavijesti



Ad 1 - Godišnji izvještaj o izvršenju Financijskog plana Gradske četvrti Donja Dubrava za 2023. 
Predsjednik otvara raspravu. Bez rasprave Vijeće jednoglasno donosi

GODIŠNJI IZVJEŠTAJ O IZVRŠENJU FINANCIJSKOG PLANA
Gradske četvrti Donja Dubrava za 2023.
(Godišnji izvještaj priložen je ovom zapisniku i njegov je sastavni dio)



Ad 2 - Prijedlog zaključka o izmjeni Financijskog plana Gradske četvrti Donja Dubrava za 2024.
Predsjednik otvara raspravu. Bez rasprave Vijeće jednoglasno donosi

ZAKLJUČAK O IZMJENI FINANCIJSKOG PLANA
Gradske četvrti Donja Dubrava za 2024.
(Zaključak je priložen ovom zapisniku i njegov je sastavni dio)

     
Ad 3 -  Prijedlog zaključka o izmjeni Plana komunalnih aktivnosti Gradske četvrti Donja Dubrava za 2024. godinu
Predsjednik napominje da su sredstva sa stavke „neraspoređena interventna sredstva“ i dio osiguran za igralište u Sopničkoj preusmjerena na asfaltiranje Ulice bagrema i Ulice badema u Čulincu i postavljanje golova na igralištu u I. Štefanovečkom zavoju. Predložene ulice u Čulincu nisu uređivane gotovo 40 godina, a čekalo se i izmjenu cijevi od strane Vodoopskrbe i odvodnje i Plinare. Za sportski centar u Sopničkoj čeka se samo izdavanje građevinske dozvoje. Otvara raspravu.
Bez rasprave Vijeće jednoglasno donosi

Zaključak o izmjeni Plana komunalnih aktivnosti
Gradske četvrti Donja Dubrava u 2024.
(Zaključak je priložen ovom zapisniku i njegov je sastavni dio)


Ad 4 - Prijedlog zaključka o utvrđivanju prijedloga prioriteta za Plan komunalnih aktivnosti Gradske četvrti Donja Dubrava u 2025.
Predsjednik utvrđuje da su prioriteti sačinjeni temeljem prijedloga Vijeća Mjesnih odbora s tim da su prijedlozi koji ne pripadaju u komunalne aktivnosti izostavljene, a za predložene akcije bit će izrađeni troškovnici.
Bez rasprave Vijeće jednoglasno donosi


Z A K L J U Č A K 
o utvrđivanju prijedloga prioriteta izgradnje komunalne infrastrukture za
Plan komunalnih aktivnosti Gradske četvrti Donja Dubrava u 2025. 

1. Vijeće Gradske četvrti Donja Dubrava utvrdilo je prijedloge prioriteta izgradnje komunalne infrastrukture za Plan komunalnih aktivnosti Gradske četvrti Donja Dubrava u 2025. godini koji čine sastavni dio ovoga Zaključka.
1. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 5 - Prijedlog lokacija za postavljanje nadstrešnica na području Gradske četvrti Donja Dubrava za uvrštenje u 6. grupu prioriteta – donošenje zaključka
Predsjednik napominje da je od Vijeća zatraženo da predloži lokacije za postavljanje nadstrešnica za 6. grupu prioriteta i otvara raspravu.
U raspravi sudjeluju I. Forgač i predsjednik.
Predsjednik predlaže da se u Zaključak uvrste prijedlozi Vijeća Mjesnih odbora iz Prijedloga prioriteta za sljedeću godinu jer se gradnja nadstrešnica ne može realizirati kroz Plan komunalnih aktivnosti.
Nakon provedenog glasovanja Vijeće jednoglasno donosi

   Z A K L J U Č A K
      o prijedlogu lokacija za postavljanje nadstrešnica na području
Gradske četvrti Donja Dubrava za uvrštenje u 6. grupu prioriteta

1. Vijeće predlaže za uvrštenje u 6. grupu prioriteta postavljanje nadstrešnica na sljedećim lokacijama:
a) autobusno stajalište Ul. kneza Branimira, nasuprot ulice III. Retkovec – smjer zapad
b) autobusno stajalište Ul. kneza Branimira, nasuprot Interspar-a – smjer istok
c) autobusno stajalište Ulica Roberta Škrnjuga, između Dubrava 256i i Ul. Roberta Škrnjuga 1

1. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove, Odsjeku za građenje javnih površina i groblja na daljnje postupanje.


Ad 6 - Prijedlog lokacija za postavljanje javnih satova na području Gradske četvrti Donja Dubrava – donošenje zaključka
Predsjednik pita ima li tko prijedlog lokacija za postavljanje javnih satova. Predlaže Park Tomislava Ivčića i u Resničkom gaju – kod pekarnice. 
I. Forgač napominje da u današnje vrijeme napredne tehnologije ne vidi svrhu postavljanja javnih satova i smatra trošak postavljanja i daljnjeg održavanja nepotrebnim.
U daljnjoj raspravi sudjeluju M. Cetinja, N. Horvatić, I. Totić, A. Penava-Pejčinović, A. Bošnjaković i I. Totić.
Slijedom rasprave predsjednik predlaže donošenje zaključka da Vijeće nema prijedlog lokacija jer nema potrebe za javnim satovima. Nakon provedenog glasovanja Vijeće uz 10 glasova „za“ i 2 „suzdržana“ glasa donosi

   Z A K L J U Č A K
      o očitovanju o zahtjevu za prijedlog lokacija za postavljanje javnih satova
na području Gradske četvrti Donja Dubrava

1. Vijeće utvrđuje da nema prijedlog lokacija za postavljanje javnih satova na svom području jer nema potreba za istima.
2. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za građenje komunalne infrastrukture i održavanje javnoprometnih površina daljnje postupanje.



Ad 7 - Prijedlog zaključka o očitovanju o mogućnosti raspolaganja dijelom k.č.br. 4929/1 k.o. Resnik /Iva i Zoran Čabraja/
Predsjednik napominje da je Vijeće Mjesnog odbora Trnava dalo suglasnost na raspolaganje predmetnim zemljištem i otvara raspravu.
U raspravi sudjeluju N. Horvatić, M. Božić, predsjednik, P. Atanasoski  i I. Totić.
Nakon rasprave Vijeće uz 11 glasova „za“ i 1 „suzdržanim“ glasom donosi

Z A K L J U Č A K
o očitovanju o mogućnosti raspolaganja 
dijelom k.č.br. 4929/1 k.o. Resnik /Iva i Zoran Čabraja/
 
1. Razmotren je dopis Gradskog ureda za upravljanje imovinom i stanovanje, Sektora za upravljanje nekretninama Grada kojim se traži očitovanje Vijeća o mogućnosti raspolaganja dijelom k.č.br. 4929/1 k.o  Resnik u postupku pripreme suglasnosti u svrhu ishođenja rješenja o utvrđivanju građevne čestice.
1. Vijeće je, sukladno Zaključku Vijeća Mjesnog odbora Trnava donesenog na 38. sjednici, 3. srpnja 2024. godine, suglasno s raspolaganjem zemljištem navedenim pod točkom 1. ovog zaključka.
Vijeće utvrđuje da predmetno zemljište nije potrebno zadržati u vlasništvu Grada Zagreba budući da ne postoji strateški značaj odnosno javni interes građana Gradske četvrti i Mjesnog odbora Trnava nad predmetnom nekretninom.
1. Ovaj Zaključak dostavlja se Gradskom uredu za upravljanje imovinom i stanovanje, Sektoru za upravljanje nekretninama Grada, Odjelu za upravljanje zemljištima na daljnje postupanje.


Ad 8 - Prijedlog zaključka o davanju mišljenja o postavljanju luna parka na površinu javne namjene u Zagrebu, Aleja javora – Sitnice, na k.č.br. 8198/1 k.o. Dubrava
Predsjednik otvara raspravu uz napomenu da je Vijeće Mjesnog odbora Novi Retkovec prethodno dalo svoju suglasnost za postavljanje luna parka. Bez rasprave Vijeće jednoglasno donosi

   Z A K L J U Č A K
      o davanju mišljenja o postavljanju pokretne naprave - luna parka na površinu 
javne namjene u Zagrebu, Aleja javora – Sitnice, na k.č.br. 8198/1 k.o. Dubrava 

1. Vijeće, sukladno mišljenju Vijeća Mjesnog odbora Novi Retkovec, smatra da se može udovoljiti zahtjevu Manuele Riter iz Zagreba, Baščanske ploče br. 16, za postavljanje pokretne naprave - luna parka na površinu javne namjene u Zagrebu, Aleja javora – Sitnice, na k.č.br. 8198/1 k.o. Dubrava, tlocrtne površine 350 m², u razdoblju od 15. rujna do 15. studenoga 2024.
2. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove na daljnje postupanje.



Ad 9 - Prijedlog zaključka o očitovanju o zahtjevu za izmjenu regulacije prometovanja u Južnoj ulici iz dvosmjernog u jednosmjerno prometovanje
Predsjednik otvara raspravu. Bez rasprave Vijeće jednoglasno donosi

Z A K LJ U Č A K
o očitovanju o zahtjevu za izmjenom regulacije prometovanja 
u Južnoj ulici iz dvosmjernog u jednosmjerno prometovanje,
iscrtavanjem parkirnih mjesta i postavljanjem cestovnih izbočina

1. Razmotrena je peticija građana Južne ulice kojom predlažu promjenu smjera prometovanja iz dvosmjernog u jednosmjerni i iscrtavanje parkirnih mjesta s jedne strane ulice te postavljanje uzdignutih ploha.za smirivanje prometa. Građani smatraju da bi se na taj način riješio problem prebrze vožnje Južnom ulicom, sigurnost kretanja pješaka kao i pakiranje automobila na kolniku.
1. Vijeće, temeljem mišljenja Vijeća Mjesnog odbora Novi Retkovec i Vijeća Mjesnog odbora „30. svibnja 1990.“, prijedlog podržava te predlaže nadležnom Gradskom uredu da po izvršenom očevidu, utvrdi opravdanost zahtjeva građana i mogućnost realizacije te Vijeće obavijesti o učinjenom.

1. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.


Ad 10 - Prijedlog zaključka o očitovanju o zahtjevu za sigurnijom i boljom regulacijom prometa u istočnom dijelu Okučanske ulice
Predsjednik otvara raspravu. U raspravi sudjeluju A. Penava Pejčinović i A. Bošnjaković.
A. Penava Pejčinović predlaže da se u zaključku stavi naglasak na sigurnost djece jer Okučanskom ih velik dio prolazi na putu do škole.
Vijeće jednoglasno donosi

Z A K LJ U Č A K
o očitovanju o zahtjevu za boljom i sigurnijom regulacijom
prometa u istočnom dijelu Okučanske ulice

0. Razmotren je zahtjev građanina Okučanske ulice za preispitivanje i reorganizaciju postojeće organizacije prometa i poduzimanje mjera smirivanja prometnog toka u istočnom dijelu Okučanske ulice od k.br. 20 do k.br. 36 zbog prometne opterećenosti.
0. Vijeće, temeljem mišljenja Vijeća Mjesnog odbora „30. svibnja 1990.“, podržava zahtjev za boljom i sigurnijom organizacijom prometa istočnog dijela Okučanske ulice. Nadležnom Gradskom uredu predlaže se, radi sigurnosti svih sudionika u prometu a naročito djece, iznalaženje boljih rješenja za smirivanje prometa odnosno utvrđivanje mogućnosti promjene prometnih tokova okolnih ulica, postavljanje prometnih znakova ograničenja brzine i znakova zabrane prometa teretnim vozilima čija ukupna masa prelazi masu dozvoljenu za prometovanjem Okučanskom ulicom.
0. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.


Ad 11 - Prijedlog zaključka o prijedlogu prenamjene k.č. br. 2370 k.o Resnik iz zone gospodarske namjene u zonu za sport i rekreaciju
Predsjednik otvara raspravu o prijedlogu koji je Vijeću dostavilo Vijeće Mjesnog odbora Resnički gaj.
A. Penava Pejčinović napominje da je Mjesni odbor zakasnio s ovim prijedlogom jer je već bila javna rasprava i završeno je podnošenje prijedloga. Smatra da bi bilo bolje da nađu nekakvu novu lokaciju na nekoj parceli stambene namjene.
Predsjednik predlaže da se prijedlog ipak pošalje.
Vijeće jednoglasno donosi

Z A K L J U Č A K 
o prijedlogu prenamjene k.č.br. 2370 k.o. Resnik 
iz zone gospodarske namjene u zonu namjene za sport i rekreaciju 

1. Razmotren je Zaključak Vijeća Mjesnog odbora Resnički gaj kojim se predlaže prenamjena k.č.br. 2370 k.o. Resnik iz zone gospodarske namjene u zonu namjene za sport i rekreaciju radi izgradnje dječjeg i sportskog igrališta.
1. Podržava se prijedlog Vijeća Mjesnog odbora Resnički gaj te se predlaže pokretanje postupka njegove realizacije.
1. Ovaj Zaključak dostavlja se  Gradskom uredu za gospodarstvo, ekološku održivost i strategijsko planiranje, Sektoru za strategijsko i prostorno planiranje na daljnje postupanje.


Ad 12 - Prijedlog zaključka o prijedlogu izmještanja klupa s lokacije u ulici Dubrava 238 u Ulicu platana
Predsjednik otvara raspravu i napominje da je Vijeće Mjesnog odbora Novi Retkovec podržalo zamolbu građana.
Bez rasprave Vijeće jednoglasno donosi

Z A K L J U Č A K
o prijedlogu izmještanja klupa s lokacije u
 ulici Dubrava 238 u Ulicu platana kod spoja s ulicom Ograde

1. Vijeće, temeljem zahtjeva građana i Zaključka Vijeća Mjesnog odbora Novi Retkovec, predlaže izmještanje tri klupe koje se nalaze na lokaciji Dubrava 238 (zapadna strana) na lokaciju u Ulici platana, kod spoja s ulicom Ograde.
2. Izmještanje klupa predlaže se radi okupljanja problematičnih osoba (delikvenata, alkoholičara i dr.) koje svojim ponašanjem i galamom remete javni red i mir stanara zgrade u ulici Dubrava 238 naročito u noćnim satima, a koje se unatoč česte intervencije policije ponovno okupljaju.
3. Ovaj Zaključak dostavlja se Zagrebačkom holdingu d.o.o., Podružnici Zrinjevac na daljnje postupanje.


Ad 13 - Prijedlog zaključka o prijedlogu uklanjanja spremnika za otpad u Ulici breza nasuprot k.br. 20a
Predsjednik otvara raspravu. Ističe da neodgovorni građani i dalje odlažu nepripadajući otpad oko spremnika koji su bili izmješteni na traženje Vijeća Mjesnog odbora Novi Retkovec. Međutim Čistoća je spremnike izmjestila svega nekoliko metara dalje što nije riješilo problem. Građani koji žive preko puta suočeni su sa svakodnevnim smradom i neredom i sada traže uklanjanje spremnika jer odlaganje svi vrsta otpada narušava kvalitetu njihova života. Zamolbu je podržalo i Vijeće Mjesnog odbora.
Bez rasprave Vijeće jednoglasno donosi

Z A K L J U Č A K
o prijedlogu uklanjanja spremnika za otpad
u Ulici breza nasuprot k.br. 20a

1. Vijeće, temeljem učestalih zahtjeva građana i Zaključka Vijeća Mjesnog odbora Novi Retkovec od 23. srpnja 2024., predlaže uklanjanje spremnika za otpad (zeleni otok) u Ulici breza nasuprot k.br. 20a. Ranijim prijedlogom Vijeća Mjesnog odbora zatraženo je izmještanje zelenog otoka što je i učinjeno, ali u neposrednu blizinu, te na taj način nije riješen problem na koji građani ukazuju, a to je nered i širenje smrada.
2. Uklanjanje spremnika predlaže se radi učestalog neodgovornog odlaganja nepripadajućeg otpada (miješanog komunalnog otpada, biootpada, građevinskog otpada i sl.) uokolo spremnika za papir, plastiku i staklo što uzrokuje nepodnošljiv smrad i utječe na kvalitetu života građana u okolnim stambenim objektima.
3. Ovaj Zaključak dostavlja se Zagrebačkom holdingu d.o.o., Podružnici Čistoća na daljnje postupanje.
Ad 14 - Donošenje zaključaka o davanju mišljenja po članku 86. stavku 1. Statuta Grada Zagreba na: 
a) Prijedlog izmjena i dopuna Programa javnih potreba u osnovnoškolskom odgoju i obrazovanju Grada Zagreba za 2024.
Predsjednik otvara raspravu. Bez rasprave Vijeće jednoglasno donosi

             Z A K L J U Č A K
o davanju mišljenja o Prijedlogu izmjena i dopuna Programa javnih
potreba u osnovnoškolskom odgoju i obrazovanju Grada Zagreba za 2024.

1. Vijeće Gradske četvrti Donja Dubrava razmotrilo je Prijedlog izmjena i dopuna Programa javnih potreba u osnovnoškolskom odgoju i obrazovanju Grada Zagreba za 2024. te na isti nema primjedbi i prijedloga.
1. Ovaj će zaključak biti upućen Stručnoj službi Gradske uprave.


b) Prijedlog dopune i izmjene Programa javnih potreba u srednjoškolskom odgoju i obrazovanju Grada Zagreba za 2024.
Predsjednik otvara raspravu. Bez rasprave Vijeće jednoglasno donosi

      Z A K L J U Č A K
o davanju mišljenja o Prijedlogu dopune i izmjene Programa javnih
potreba u srednjoškolskom odgoju i obrazovanju Grada Zagreba za 2024.

0. Vijeće Gradske četvrti Donja Dubrava razmotrilo je Prijedlog dopune i izmjene Programa javnih potreba u srednjoškolskom odgoju i obrazovanju Grada Zagreba za 2024. te na isti nema primjedbi i prijedloga.
           2.  Ovaj će zaključak biti upućen Stručnoj službi Gradske uprave.


c) Prijedlog odluke o promjeni naziva Narodnog sveučilišta Dubrava
Predsjednik otvara raspravu. U raspravi sudjeluju P. Atanasoski, I. Totić i M. Božić.
Nakon provedenog glasovanja predsjednik utvrđuje da uz 5 glasova „za“ i 7 glasova „protiv“ Vijeće ne prihvaća Prijedlog odluke te većinom glasova donosi

             Z A K L J U Č A K
o davanju mišljenja o Prijedlogu odluke o promjeni naziva
 Narodnog sveučilišta Dubrava

1. Vijeće Gradske četvrti Donja Dubrava razmotrilo je Prijedlog odluke o promjeni naziva Narodnog sveučilišta Dubrava i nije suglasno s promjenom naziva.
2. Ovaj će zaključak biti upućen Stručnoj službi Gradske uprave.


d) Prijedlog odluke o izmjenama i dopunama Odluke o Stipendiji Grada Zagreba za deficitarna zanimanja
Predsjednik otvara raspravu. Bez rasprave Vijeće jednoglasno donosi



             Z A K L J U Č A K
o davanju mišljenja o Prijedlogu odluke o izmjenama i dopunama
Odluke o Stipendiji Grada Zagreba za deficitarna zanimanja

     1.  Vijeće Gradske četvrti Donja Dubrava razmotrilo je Prijedlog odluke o izmjenama i dopunama Odluke o Stipendiji Grada Zagreba za deficitarna zanimanja te na isti nema primjedbi i prijedloga.
           2.   Ovaj će zaključak biti upućen Stručnoj službi Gradske uprave.


e) Prijedlog odluke o izmjenama i dopuna Odluke o Stipendiji Grada Zagreba za izvrsnost
Predsjednik otvara raspravu. Bez rasprave Vijeće jednoglasno donosi

             Z A K L J U Č A K
o davanju mišljenja o Prijedlogu odluke o izmjenama i dopunama
Odluke o Stipendiji Grada Zagreba za učenike i studente za izvrsnost

1.  Vijeće Gradske četvrti Donja Dubrava razmotrilo je Prijedlog odluke o izmjenama i dopunama Odluke o Stipendiji Grada Zagreba za učenike i studente za izvrsnost  te na isti nema primjedbi i prijedloga.
      2.  Ovaj će zaključak biti upućen Stručnoj službi Gradske uprave.


Ad 15 - Pitanja, prijedlozi i obavijesti
A. Bošnjaković traži da se uputi požurnica u svezi njegovog pitanja o angažiranju zaštitara u objektu MO u Vinodolskoj ul. Pita traju li još pregovori s vlasnicima parcele južno od objekta MO u Vinodolskoj, odnosno namjerava li Grad otkupiti zemljište ili se odustalo od pregovora?
T. Ivanek pita kada će biti izgrađen nogostup u ulicama I. i II. Retkovec? 
I. Forgač pita u kojoj je fazi otkup zemljišta za Osnovnu školu Čulinec-Trnava?
Budući da više nije bilo pitanja i prijedloga, predsjednik zaključuje sjednicu u 17,20 sati. 


KLASA: 024-08/24-002/199	
URBROJ: 251-13-11-4/005-24-3
Zagreb, 29. kolovoza 2024.

Zapisnik sastavila:
Snježana Pehar
Predsjednik
Vijeća Gradske četvrti
  Donja Dubrava
 
                                                                                                  Trpimir Majcan, prof., v.r.

14.a)

Točka 

14.b) 

Točka 

14.c)

Točka 

14.d)

Točka 

14.e)

Trpimir Majcan, predsj. + + + + + 0 + + + + + + + + + - + +

Mladen Cetinja, 

potpredsj. +

+ + + + + + + + + + + + + + - + +

Petar Atanasoski + + + + + + + + + + + + + + + + + +

Darijen Belec

Antun Bošnjaković + + + + + + + + + + + + + + + - + +

Igor Božić + + + + + 0 + + + + + + + + + - + +

Mira Božić + + + + + + + + + + + + + + + + + +

Ivan Forgač + + + + + + + + + + + + + + + + + +

Adriano Friganović + + + + + + + + + + + + + + + - + +

Nikola Horvatić + + + + + + 0 + + + + + + + + - + +

Tomislav Ivanek + + + + + + + + + + + + + + + + + +

Alin Kavur +

Ankica Penava 

Pejčinović

+ + + + + + + + + + + + + + + + + +

Hrvoje Tomić

Ivan Totić + + + + + + + + + + + + + + + - + +

*  ZA=  +

    PROTIV=  —

    SUZDRŽAN=  0

    NIJE PRISUTAN= prekrižiti ime

Izvješće o glasanju na 39. sjednici VGČ D.Dubrava  29. kolovoza 2024.


